BEZPEČNOSTNÁ RADA SLOVENSKEJ REPUBLIKY

UZNESENIE 
BEZPEČNOSTNEJ RADY SLOVENSKEJ REPUBLIKY

č. 139
z 29. januára 2007

k Návrhu plánu práce Výboru Bezpečnostnej rady Slovenskej republiky pre civilné núdzové plánovanie na rok 2007

Číslo materiálu:	CO-7-66/CNP-2006	
Predkladateľ:	predseda Výboru Bezpečnostnej rady Slovenskej republiky pre civilné núdzové plánovanie	

Bezpečnostná rada 

I. schvaľuje  

Návrh plánu práce Výboru Bezpečnostnej rady Slovenskej republiky pre civilné núdzové plánovanie na rok 2007 s nasledovnými úpravami:
1.	doplniť v mesiaci marec 2007 úlohu „Národný plán riadenia ochrany štátnych hraníc“ v gescii podpredsedu vlády a ministra vnútra SR
2.	doplniť v mesiaci máj 2007 úlohu „Návrh podpory výskumu a vývoja na zabezpečenie obrany a bezpečnosti štátu na roky 2008-2010“ v gescii ministra hospodárstva SR
3.	doplniť v mesiaci október 2007 úlohu „Optimalizácia bezpečnostného systému Slovenskej republiky, rámcový projekt národného orgánu krízového riadenia vrátane návrhu rámcového projektu SITCEN Slovenskej republiky“ v gescii predsedu Bezpečnostnej rady Slovenskej republiky a úlohu „Stratégia energetickej bezpečnosti Slovenskej republiky“ v gescii ministra hospodárstva SR
4.	doplniť v mesiaci december 2007 úlohu „Národný program pre obranu a ochranu  kritickej infraštruktúry v  Slovenskej republike“ v gescii podpredsedu vlády a ministra vnútra SR
5.	Podpredseda Bezpečnostnej rady Slovenskej republiky odporučil zmeniť predkladateľa materiálu plánovaného v mesiaci apríli 2007 pod poradovým číslom 1 „Zámer výstavby a ďalšieho rozvoja bezpečnostného systému Slovenskej republiky do roku 2010“ zo „spracovateľ materiálu z MV SR“ na „tajomník BR SR“.